
Republika Hrvatska		
Općinski sud u Vinkovcima
Prekršajni odjel 
Ul. Vladimira Nazora br. 4   
32100 Vinkovci

Poslovni broj: Pp-1333/2024-4  


U  I M E  R E P U B L I K E  H R V A T S K E

P R E S U D A

Općinski sud u Vinkovcima, po sucu Idi Jurić, uz sudjelovanje zapisničara Anite Subašić, u prekršajnom predmetu protiv I-okrivljenika pravne osobe Adamo ugostiteljstvo j.d.o.o. i II-okrivljenika odgovorne osobe Matea Kajkića, zbog prekršaja iz čl. 42. st. 1. t. 35. i st. 2. Zakona o računovodstvu ("Narodne novine", broj 78/15, 134/15, 120/16, 116/18, 42/20, 47/20) povodom prigovora na prekršajni nalog Financijske agencije, Regionalnog centra Osijek, Klasa: 120-02/22-04/24233, Ur. broj: 07-03-22-1 od 18. listopada 2022.,  8. lipnja 2026., 

p r e s u d i o   j e

I	Temeljem čl. 181. st. 1. t. 5. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22), protiv 

I-okrivljenika pravne osobe Adamo ugostiteljstvo j.d.o.o., OIB: 36323689791, sa sjedištem u Vinkovcima, Ul. K. Domagoja kbr. 16 i 

II-okrivljenika odgovorne osobe Matea Kajkić, OIB: 70450698145, s prebivalištem u Vinkovcima, Ul. K. Domagoja kbr. 16, državljanina Republike Hrvatske, 

odbija se optužba

	da kao poduzetnik i odgovorna osoba poduzetnika nisu dostavili Fini do 30. travnja 2022. u bilo koju poslovnicu Fine na području RH ili putem internetskog servisa uz korištenje digitalnog certifikata, za statističke i druge potrebe propisane financijske izvještaje (bilancu, račun dobiti i gubitka i dodatne podatke) za prethodnu kalendarsku 2021. godinu, odnosno da nisu Fini u tekućoj godini, u zakonom pripisanom roku dostavili financijske izvještaje i dodatne podatke za nadzorne, statističke i druge potrebe, u skladu s odredbom čl. 32. st. 1. Zakona o računovodstvu ("Narodne novine", broj 78/15, 134/15, 120/16, 116/18, 42/20, 47/20),

čime bi počinili prekršaj iz čl. 42. st. 1. t. 35. i st. 2. Zakona o računovodstvu ("Narodne novine", broj 78/15, 134/15, 120/16, 116/18, 42/20, 47/20).

II	Temeljem čl. 140. st. 2. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22), trošak postupka pada na teret proračunskih sredstava ovog Suda.  

Obrazloženje

1. Financijska agencija, Regionalni centar Osijek izdao je prekršajni nalog Klasa: 120-02/22-04/24233, Ur. broj: 07-03-22-1 od 18. listopada 2022. na koji su okrivljenici u otvorenom roku uložili prigovor, te je predmet proslijeđen ovom Sudu. 

	2. Sudac je našao da se protiv okrivljenika u ovom predmetu prekršajni postupak više ne može voditi, jer je od vremena kada je prema optužbi prekršaj počinjen, 30. travnja 2022., proteklo više od 4 /četiri/ godine i da je u smislu čl. 13. st. 1. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22), nastupila zastara prekršajnog progona.

	3. Iz navedenih razloga trebalo je odlučiti kao u izreci ove presude.

	4. Temeljem čl. 140. st. 2. Prekršajnog zakona („Narodne novine“, broj 107/07, 39/13, 157/13, 110/15, 70/17, 118/18, 114/22), troškovi prekršajnog postupka padaju na teret ovog Suda.
	
U Vinkovcima 8. lipnja 2026.

   	   Zapisničar                                                                                     Sudac
Anita Subašić, v. r.                                                                         Ida Jurić, v.r.


Uputa o pravnom  lijeku:
	Protiv ove presude nezadovoljne stranke imaju pravo žalbe Visokom prekršajnom sudu Republike Hrvatske u roku od 8 /osam/ dana od dana primitka presude. Žalba se podnosi u dva istovjetna primjerka, a putem Općinskog suda u Vinkovcima, Prekršajnog odjela.


Dostaviti:
1. I-okrivljeniku, 
2. II-okrivljeniku, 
3. tužitelju, 
4. spis

       Za točnost otpravka – ovlašteni službenik
	Smilja Majstorović

image1.jpeg




